
JUDEŢUL VRANCEA

CONSILIUL LOCAL

AL MUNICIPIULUI FOCŞANI

H O T Ă R Â R E
privind aprobarea înfiinţării şi alegerii formei de gestiune a serviciului public de salubritate stradală în municipiului Focsani
Consiliul Local al municipiului Focsani, judetul Vrancea, întrunit in sedinţă ordinară :

         - analizând proiectul de hotărâre iniţiat de de Primarul municipiului Focşani, raportul comun al al Serviciului juridic-contencios, administrarea domeniului public si privat publicitate, Direcţia de Resurse şi Coordonare Unităţi Subordonate  şi al Direcţiei Economice înregistrat la nr.14462./19.03.2010, prin care se propune înfiinţarea şi alegerea formei de gestiune a serviciului public de salubritate stradală.

- văzând avizul favorabil al Comisiei pentru buget, finante, investitii, libera initiativa, economie si servicii publice. 

- având în vedere prevederile art.3 al.(1), alin (5) lit. c) ,  art.24 alin.(1) lit.a) şi art.29 alin.2 lit.c) din Legea 51/200din Legea 51/2006 privind serviciile comunitare de utilităţi publice, cu modificările şi completările ulterioare, si ale art.11 alin.(1) lit a), art.12 alin.(1) lit.a şi art.16 din Legea 101/2006 privind serviciul de salubrizare a localităţilor, cu modificările şi completările ulterioare.
- în temeiul Hotărârii Consiliului Local Focşani nr.16/29.01.2008 privind aprobarea Regulamentului de salubrizare a municipiului Focşani.

- în conformitate cu prevederile art. 36 alin.(1), (2) lit.d), alin.(6) pct.14 şi al art.45 alin.(1) din Legea nr.215/2001 cu modificările si completările ulterioare.

HOTĂRĂŞTE:

Art.1. Se aprobă înfiinţarea Serviciului public de salubrizare stradală la nivelul municipiului Focsani.


Art.2. Se aprobă alegerea formei de gestiune directă prin darea în administrare a serviciului public de salubrizare stradala către Direcţia de Dezvoltare Servicii Publice Focsani


Art.3. Se aprobă caietul de sarcini pentru prestarea  serviciului public de salubrizare stradală în municipiul  Focşani conform anexei la prezenta hotărâre.
        Art.4 Bunurile necesare desfăşurării activităţii Serviciului public de salubritate stradală se vor transfera fără plată de la S.C. CUP SALUBRITATE SRL Focşani la Direcţia de Dezvoltare Servicii Publice Focşani pe bază de protocol semnat între conducerile  celor două entităti.

      
Art.5 Personalul angajat la Sectia de salubritate stradala din cadrul S.C. CUP SALUBRITATE SRL Focşani este preluat in interesul serviciului , in conditiile legii la Directia de Dezvoltare Servicii Publice Focsani.

          Art. 6 Predarea bunurilor, inclusiv a personalului de catre SC CUP SALUBRITATE SRL Focşani catre Directia de Dezvoltare Servicii Publice Focsani se va face pe baza de protocol incheiat intre parti.

        Art. 7 Salarizarea personalului preluat se stabileste in conformitate cu reglementarile legale in vigoare .
Art.8 (1) Se aproba modificarea bugetului local al Municipiului Focşani pe anul 2010, respectiv modificarea bugetului propriu al Direcţiei de Dezvoltare Servicii Publice Focşani capitolul “Protecţia mediului”, subcapitolul Salubritate, în sensul diminuarii cheltuielilor cu bunuri şi servicii şi majorarea cheltuielilor de personal cu suma reprezentând fondul de salarii şi contribuţiile aferente pentru personalul preluat de la  S.C. CUP SALUBRITATE SRL Focşani. 
                   (2) Se imputerniceste Directia Economica sa introduca modificarile corespunzatoare in structura bugetului local al Municipiului Focsani pe anul 2010.

        ART. 9.Cu data prezentei se vor abroga art.1, 2 si 3 din Hotărârea Consiliului Local Focşani nr.298/2006 privind aprobarea înfiinţării şi alegerii formei de gestiune a serviciului public de salubrizare stradală, la nivelul municipiului Focşani cu modificările şi completările ulterioare.

Art.10. Prezenta hotarare va fi comunicata de catre Directia administratie publica locala,  compartimentelor, birourilor, serviciilor si Primarului municipiului Focsani, care va asigura executarea acesteia prin Serviciul juridic-contencios, administrarea domeniului public si privat, publicitate, Direcţia de Resurse Umane şi Coordonare Unităţi Subordonate,  Direcţia de Dezvoltare Servicii Publice şi S.C. CUP SALUBRITATE SRL Focşani .


       PRESEDINTE DE SEDINŢA

                            Vasile Dobre                                        Contrasemnează,                                                                        

                                                                               Secretarul Municipiului Focsani                                                                                                       

                                                                          
Eduard-Marian Corhană
Municipiul Focşani 30.03.2010                                                                                
      Nr.63                                                                                                                                                  
               ROMÂNIA

           JUDEŢUL VRANCEA     

     MUNICIPIUL FOCŞANI                                                Anexa la  hotărârea nr.63

        CONSILIUL LOCAL                                                          din 30.03.2010

CAIET DE SARCINI

pentru prestarea

 SERVICIULUI PUBLIC DE SALUBRIZARE STRADALA

ÎN MUNICIPIUL FOCŞANI

ART. 1
Prezentul caiet de sarcini stabileşte condiţiile de desfăşurare a activităţilor specifice serviciului de salubrizare stradală, stabilind nivelurile de calitate si condiţiile tehnice necesare funcţionării acestui serviciu in condiţii de eficienţă şi siguranţă.

ART. 2
Prezentul caiet de sarcini a fost elaborat spre a servi drept documentaţie tehnică şi de referinţă în vederea stabilirii condiţiilor specifice de desfăşurare a serviciului de salubrizare stradală indiferent de modul de gestiune adoptat.

ART. 3
Caietul de sarcini face parte integrantă din documentaţia necesară desfăşurării activităţilor de măturat, spălat, stropit şi întreţinerea căilor publice, de curăţare şi transport zăpada de pe căile publice şi menţinerea în funcţiune a acestora pe timp de polei sau îngheţ,dezinsectia , dezinfecţia, deratizarea, colectarea cadavrelor de animale de pe domeniul public şi predarea acestora unităţilor de ecarisaj,  şi constituie ansamblul cerinţelor tehnice de bază.

ART. 4
(1) Prezentul caiet de sarcini conţine specificaţiile tehnice care definesc caracteristicile referitoare la nivelul calitativ, tehnic si de performanţă, siguranţă în exploatare, precum şi sisteme de asigurare a calităţii, terminologia, condiţiile pentru certificarea conformităţii cu standarde relevante sau altele asemenea.

(2) Specificaţiile tehnice se referă, de asemenea, la algoritmul executării activităţilor, la verificarea, inspecţia şi condiţiile de recepţie a lucrărilor, precum şi la alte condiţii ce derivă din actele normative şi reglementările în legatură cu desfăşurarea serviciului de salubrizare stradală.

(3) Caietul de sarcini precizează reglementările obligatorii referitoare la protecţia muncii, la prevenirea şi stingerea incendiilor şi la protecţia mediului, care trebuie respectate pe parcursul prestării activităţilor de măturat, spălat, stropit şi întreţinerea căilor publice, de curăţare şi transport zăpada de pe căile publice şi menţinerea în funcţiune a acestora pe timp de polei sau ingheţ, dezinsecţie, dezinfecţie, deratizare, colectarea, colectarea cadavrelor de animale de pe domeniul public şi predarea acestora unităţilor de ecarisaj şi care sunt in vigoare.

ART. 5
Termenii, expresiile si abrevierile utilizate sunt cele din regulamentul serviciului de salubrizare.

ART. 6
Operatorul serviciului de salubrizare stradală va asigura:

a) respectarea legislaţiei, normelor, prescripţiilor şi regulamentelor privind igiena muncii, protecţia muncii, gospodărirea apelor, protecţia mediului, urmărirea comportării in timp a construcţiilor pe care le administrează, prevenirea şi combaterea incendiilor;

b) exploatarea, întreţinerea si reparaţia instalaţiilor şi utilajelor cu personal autorizat, în funcţie de complexitatea instalaţiei şi specificul locului de muncă;

c) respectarea indicatorilor de performanţă şi calitate stabiliţi prin contractul de delegare a gestiunii sau prin hotararea de dare in administrare a serviciului si precizaţi în regulamentul serviciului de salubrizare;

d) furnizarea către Primaria Municipiului Focşani, respectiv A.N.R.S.C., a informaţiilor solicitate şi accesul la documentatiile şi la actele individuale pe baza cărora presteaza serviciul de salubrizare stradală, in condiţiile legii;

e) aplicarea de metode performante de management care să conducă la reducerea costurilor de operare;

f) realizarea unui sistem de evidenţă a sesizărilor si reclamaţiilor şi de rezolvare operativă a acestora;

g) evidenţa orelor de funcţionare a utilajelor;

h) ţinerea unei evidenţe a gestiunii deşeurilor si raportarea periodică a situaţiei autorităţilor competente, conform reglementărilor în vigoare;

i) personalul necesar pentru prestarea activităţilor asumate prin contract sau prin hotărârea de dare în administrare;

j) conducerea operativă prin dispecerat şi asigurarea mijloacelor tehnice şi a personalului de intervenţie;

k) o dotare cu instalaţii şi echipamente suficiente pentru prestarea tuturor activităţilor în condiţiile stabilite prin contract sau prin hotararea de dare în administrare;

l) alte condiţii specifice stabilite de Consiliul Local al municipiului Focşani.

I. ACTIVITATEA DE măturat, spălat, stropit si ÎntreŢinerea căilor publice

ART. 7

Operatorii au permisiunea de a desfăşura activităţile de măturat, spălat, stropit si intreţinere a căilor publice, in condiţiile legii, in municipiul Focşani.

1.1.Descrierea activitatii:
ART.8, -  (1) Activitatea de curatat a cailor publice se desfasoara in scopul aducerii domeniului public in stare de curatenie.

(2) Aceasta activitate presupune urmatorul ciclu de operatii:

- maturatul carosabilului, a trotuarelor, al statiilor de transport in comun, al locurilor de parcare,   

  precum si al suprafetelor anexe ale spatiilor de circulatie;

- intretinerea curateniei;

- spalatul carosabilului,

- stropitul carosabilului,

- curatat manual rigole, incarcatul si transportul reziduurilor rezultate din activitatile mentionate mai 

   sus la depozitul desemnat in acest scop,

- montarea cosurilor pentru reziduuri stradala, golirea si transportul reziduurilor colectate in aceste 

   cosuri.

- descarcarea si depozitarea deseurilor stradale in depozite autorizate. 
(3) Natura deseurilor stradale ce trebuie colectate: deseuri rezultate din maturarea manuala, razuitul la rigola, golirea cosurilor stradale, diferite obiecte aruncate pe strada.

(4) Transportul si depozitarea deseurilor se vor efectua la depozitul autorizat. Transportul se va efectua pe cel mai scurt traseu.

(5) Mentinerea in stare salubra a domeniului public se realizeaza prin efectuarea adecvata a tuturor activitatilor specificate la alin. 2. 

(6) Operaţiunea de curăţire căi publice se va desfăşura in procent de 60-70% pe timp de noapte, 30-40% pe zi, dar nu atunci cand ploua.

1.2. Conditii tehnice 

1.2.1.Maturatul manual

ART. 9 . (1) Aceasta activitate se desfasoara prin maturarea intregii suprafete a carosabilului si a trotuarelor care permit acest lucru. 

(2) Aceasta activitate se desfasoara atat ziua, cat si noaptea, dar cand nu ploua.Durata sezonului de lucru este de la topirea zapezii si pana la caderea primei ninsori, dar nu mai devreme de 1 martie si nu mai tarziu de 15 noiembrie, perioada care se poate modifica , in functie de conditiile meteorologice. 
(3) Prestatia consta in efectuarea urmatoarelor operatiuni:

- maturatul propriu-zis se efectueaza cu maturi de nuiele sau de plastic; urma maturii trebuie sa fie uniforma si sa nu ridice praf;

- precolectarea deseurilor stradale: hartii, pungi, cutii, sticle de plastic, resturi vegetale, etc. se efectueaza in cosuri de gunoi stradale;

- golirea cosurilor stradale in saci de plastic;

- descarcarea deseurilor stradale in autogunoiere si transportul zilnic al acestora la depozitul autorizat.

ART. 10

Străzile pe care se executa operatia de maturare manuală sunt cele date în administrare Direcţiei de Dezvoltare Servicii Publice in conformitate cu graficele pe care aceasta le va întocmi

1.2.2. Maturatul mecanizat

ART.11 - (1) Maturatul mecanizat se realizeaza cu autoperii colectoare, echipate cu perii cilindrice si/sau circulare care actioneaza pe toata lungimea strazilor.

 (2) Aceasta activitate se desfasoara prin maturarea intregii suprafete a carosabilului si a trotuarelor care permit acest lucru

(3) Aceasta activitate se desfasoara atat ziua, cat si noaptea, dar cand nu ploua. Durata sezonului de lucru este de la topirea zapezii si pana la caderea primei ninsori, dar nu mai devreme de 1 martie si nu mai tarziu de 15 noiembrie, perioada care se poate modifica , in functie de conditiile meteorologice.

(4) Prestatia consta in efectuarea urmatoarelor operatii:

- maturatul mecanic efectiv al suprafetelor de salubrizat

- descarcarea deseurilor colectate in autogunoiere si transportul zilnic al acestora la depozitul autorizat.

ART.11 Străzile pe care se executa operatia de maturare mecanizată sunt cele date în administrare Direcţiei de Dezvoltare Servicii Publice in conformitate cu graficele pe care aceasta le va întocmi

1.2.3.Intretinerea curateniei

ART.12 - (1) Activitatea de intretinere a curateniei consta in colectarea prin procedee manuale a depunerilor grosiere normale sau accidentale de strazile municipiului.
(2) Intretinerea se executa de regula in zonele care in prealabil au fost salubrizate. Lucrarea se efectueaza pe toata durata anului, conform programului intocmit de operator, exceptie facand zilele in care drumurile publice sunt acoperite cu zapada.

(3) Prestatia consta in efectuarea urmatoarelor operatiuni:

- colectarea deseurilor grosiere in saci de plastic

- golirea cosurilor de gunoi in saci de plastic 

- incarcarea deseurilor din sacii de plastic in autogunoiere si transport zilnic al acestora la depozitul autorizat

ART. 13 Străzile pe care se realizează întreţinerea curăţeniei sunt sunt cele date în administrare Direcţiei de Dezvoltare Servicii Publice in conformitate cu graficele pe care aceasta le va întocmi.
1.2.4.Razuitul rigolelor

ART. 14 - .-(1) Razuitul rigolelor este o lucrare de necesitate determinata de cauze obiective, accidente (ploi torentiale ce favorizeaza transport de aluviuni), avarii la retele subterane, lucrari de constructii, etc.

(2) Activitatea de razuit rigole se executa pe toata durata anului, ori de cate ori este nevoie, exceptand sezonul rece, cand carosabilul este acoperit cu zapada sau gheata

(3) Razuitul rigolelor consta in indepartarea noroiului, nisipului, prafului sau a deseurilor vegetale pe o portiune de 0,75 m de la bordura spre axul median al strazii, in zona de autorizare.

(4) Prestatia consta in efectuarea urmatoarelor operatiuni:

- curatatul rigolelor cu razul sau lopata

- strangerea in gramezi a noroiului, nisipului, pamantului sau prafului rezultat din razuire in gramezi depozitate la marginea trotuarului, care vor fi transportate in ziua efectuarii rigolei cu utilaje adecvate la depozitul autorizat.

 ART.15 Strazile pe care se executa operatia de razuire a rigolei sunt sunt cele date în administrare Direcţiei de Dezvoltare Servicii Publice in conformitate cu graficele pe care aceasta le va întocmi.
1.2.5.Spalatul strazilor

ART. 16 -  (1) Lucrarea consta in spalatul suprafetei strazilor, aleilor si trotuarelor cu furtunul racordat la o cisterna si se efectueaza numai in zilele in care temperatura minima nu este inferioara valorii de 5˚C.

(2) Spalatul se face cu jet puternic, dupa executarea maturatului.Pentru a se obtine o calitate cat mai buna a acestei prestatii se pot folosi solutii speciale (detergenti) si utilaje dotate cu perii.

(3) Spalatul strazilor se efectueaza pe timpul zilei/noptii.

(4) Prestatia consta in efectuarea urmatoarelor operatiuni:

- incarcarea cisternei cu apa de la punctele de alimentare avizate de catre oparatorul serviciilor de alimentare cu apa si de acnalizare

- spalatul efectiv al carosabilului.

ART. 17 Strazile pe care se executa operatia de spalare străzilor sunt cele date în administrare Direcţiei de Dezvoltare Servicii Publice in conformitate cu graficele pe care aceasta le va întocmi
1.2.6.Stropitul carosabilului

ART. 18 -  (1) Stropitul carosabilului se executa in perioada de al 1 aprilie pana la 1 octombrie, perioada ce poate fi modificata in functie de conditiile meteorologice reale (se efectueaza numai in zilele in care temperatura minima nu este inferioara valorii de 5˚C), si se practica pe suprafete in prealabil salubrizate

(2) Stropitul consta in dispersarea apei pe suprafata carosabilului, pentru evitarea formarii prafului si crearea unui climat favorabil imbunatatirii gradului de confort si igiena citadin.

(3) Lucrarea se efectueaza numai cu utilaje specializate pentru stropit. In timpul operatiei se va evita stanjenirea circulatiei pietonale sau stropirea cladirilor, vitrinelor ori a altor dotari.

 (4) Stropitul strazilor se efectueaza noaptea, precum si ziua atunci cand temperatura depaseste 30 ˚C.

(5) Prestatia consta in efectuarea urmatoarelor operatiuni:

- incarcarea cisternei cu apa de la punctele de alimentare avizate de catre operatorul serviciilor publice de alimentare cu apa si de canalizare;

- stropitul efectiv al strazilor.

ART. 19 Strazile pe care se executa operatia de stropire a carosabilului sunt cele date în administrare Direcţiei de Dezvoltare Servicii Publice in conformitate cu graficele pe care aceasta le va întocmi
ART. 20 Prestarea activitatilor de maturat, spalat, stropit si intretinerea cailor publice se va executa astfel incat sa se realizeze:

a) continuitatea activitatii, indiferent de anotimp si conditiile meteo, cu respectarea prevederilor contractuale;

b) corectarea si adaptarea regimului de prestare a activitatii la cerintele beneficiarilor;

c) controlul calitatii serviciului prestat;

d) respectarea instructiunilor/procedurilor interne de prestare a activitatii;

e) tinerea la zi a documentelor cu privire la prestarea serviciului;

f) respectarea regulamentului serviciului de salubrizare aprobat de autoritatea administratiei publice locale, in conditiile legii;

g) prestarea activitatii pe baza principiilor de eficienta economica, avand ca obiectiv reducerea costurilor de prestare a serviciului;

h) asigurarea capacitatii de transport al deseurilor stradale, a mijloacelor pentru spalat si stropit, pentru prestarea serviciului in intreaga arie administrativ-teritoriala incredintata;

i) reinnoirea parcului auto, in vederea cresterii eficientei in exploatarea acestuia, incadrarii in normele nationale privind emisiile poluante si asigurarii unui serviciu de calitate;

j) indeplinirea indicatorilor de calitate a prestarii activitatii, specificati in regulamentul serviciului de salubrizare;

k) asigurarea, pe toata durata de executare a serviciului, de personal calificat si in numar suficient.

ART. 21  Masuri de protectie a muncii
Operatorul serviciului de salubritate au urmatoarele obligatii :

a)  asigurarea timpului de lucru conform legislaţiei muncii ;

b) asigurarea echipamentului de protectie si lucru pentru fiecare functie in parte, potrivit normativului in vigoare ;

c) asigurarea materialelor igienico-sanitare pentru fiecare functie in parte;

d) asigurarea controlului medical periodic al salariatilor;

e) asigurarearea dreptuilor prevazute prin contractul individual de munca in cazul accidentarilor sau de invaliditate;

f) asigurarea curatirii si spalarii masinilor, eurocontainerelor folosite zilnic.

II. ACTIVITATEA DE Curatare si transport zapada de pe caile publice si mentinerea in functiune a acestora pe timp de polei sau inghet

ART. 22
Obligatiile si raspunderile personalului operativ ale operatorilui sunt cuprinse in regulamentul serviciului si in instructiunile Comandamentului de deszăpezire.

ART. 23

Operatorul are permisiunea de a desfasura activitatile de curatare si de transport al zapezii de pe caile publice si de mentinere in functiune a acestora pe timp de polei sau de inghet, in conditiile legii, in municipiul Focsani.

ART. 24

Străzile  pe care se asigura curatarea zapezii sunt cele date în administrare Direcţiei de Dezvoltare Servicii Publice.
ART. 25

Toate statiile mijloacelor de transport in comun vor fi deszapezite cu prioritate, inaintea sau odata cu actiunea de pe calea publica respectiva.
ART. 26
Toate trecerile de pietoni si trotuarele adiacente vor fi deszapezite odata cu artera respectiva.

ART. 27

Zapada colectata din municipiul Focsani se va depozita pe terenurile indicate de administraţia publică locală

ART. 28
Străzile ce trebuie mentinute in functiune prin combaterea poleiului si a inghetului sunt cele date în administrare Direcţiei de Dezvoltare Servicii Publice.
ART. 29

Lista substantelor chimice si antiderapante admisibile folosite in municipiul Focsani cuprinde :

1. solutie clorura de sodiu 2-4% ;

2. clorura de calciu macinata.

      3.    alte substanţe impuse de legislaţia de mediu.

ART. 30

Nu se va deversa zapada in canalizare  din cauza afectarii circulatiei rutiere.

ART. 31

Operatoul serviciului de salubrizare vor asigura pana la data de 20 octombrie intreaga cantitate de materiale antiderapante ce va fi folosita in actiunea de combatere a poleiului.

ART. 32

Prestarea activitatilor de curatare si transport al zapezii de pe caile publice si mentinerea in functiune a acestora pe timp de polei sau de inghet se vor executa astfel incat sa se realizeze:

a) continuitatea activitatii pe toata durata sezonului rece, indiferent de conditiile meteo, cu respectarea prevederilor contractuale;

b) corectarea si adaptarea regimului de prestare a activitatii la cerintele beneficiarilor;

c) controlul calitatii serviciului prestat;

d) respectarea instructiunilor/procedurilor interne de prestare a activitatii;

e) tinerea la zi a documentelor cu privire la prestarea serviciului;

f) respectarea regulamentului serviciului de salubrizare aprobat de autoritatea administratiei publice locale, in conditiile legii;

g) prestarea activitatii pe baza principiilor de eficienta economica, avand ca obiectiv reducerea costurilor de prestare a serviciului;

h) asigurarea capacitatii de curatare manuala si mecanizata a tuturor cailor publice, pentru prestarea serviciului in intreaga arie administrativ-teritoriala incredintata;

i) asigurarea capacitatilor de incarcare si transport al zapezii in vederea descarcarii in locurile care au fost autorizate in acest scop;

j) asigurarea utilajelor si a intregii cantitati de material antiderapant necesare combaterii poleiului de pe caile publice;

k) reinnoirea parcului auto, in vederea cresterii eficientei in exploatarea acestuia, incadrarii in normele nationale privind emisiile poluante si asigurarea unui serviciu de calitate;

l) indeplinirea indicatorilor de calitate a prestarii activitatii, specificati in regulamentul serviciului de salubrizare;

m) asigurarea, pe toata durata de executare a serviciului, de personal calificat si in numar suficient.

ART. 33 Masuri de proectia muncii
Operatorul serviciului de salubritate stadală are urmatoarele obligatii :

a) asigurarea timpului de lucru conform legislaţiei muncii;

b) asigurarea echipamentului de protectie si lucru pentru fiecare functie in parte, potrivit normativului in vigoare ;

c) asigurarea materialelor igienico-sanitare pentru fiecare functie in parte;

d) asigurarea controlului medical periodic al salariatilor;

e) asigurarearea dreptuilor prevazute prin contractul individual de munca in cazul accidentarilor sau de invaliditate;

III. ACTIVITATEA DE dezinsectie, dezinfectie, deratizare

ART. 34
Obligatiile si raspunderile personalului operativ ale operatorilui sunt cuprinse in regulamentul serviciului.

ART. 35

Operatorul are permisiunea de a desfasura activitatile de dezinsectie, dezinfectie si deratizare, in conditiile legii, in municipiul Focsani.

ART. 36

Obiectivele si suprafetele unde se vor aplica activitatile de dezinsectie, dezinfectie si deratizare vor fi stabilite  de către Direcţia de Dezvoltare servicii Publice

ART. 37 (1) Inainte de inceperea lucrarilor în teren operatorul va anunţa lucrările de dezinsectie, deratizare, dezinfectie ce se vor efectua pe baza unui preaviz de executie, adus la cunostinta utilizatorului cu cel putin 5 zile inainte de inceperea lucrărilor respective.


   (2) La inceperea lucrarilor reprezentantul operatorului este obligat sa isi prezinte numele, societatea pe care o reprezinta, scopul vizitei, baza legala si sa verifice daca persoana cu care discuta are calitatea de persoana de contact.


    (3) La terminarea lucrarilor reprezentantul operaturului, va inmana persoanei de contact un afis informativ de avertizare asupra prezentei si toxicitatii substantelor utilizate.

ART. 38  (1) Produsele utilizate in activitatile de dezinsectie, deratizare, dezinfectie, vor fi avizate de Ministerul Sanatatii pentru profilaxia sanitar-umana.


   (2) In cazul in care, ca urmare a unui tratament efectuat se aduce o dauna imediata, vizibila proprietatii beneficiarului, acest fapt va fi mentionat pe bonul de lucru sau intr-un proces-verbal si va fi comunicat operatorului.

 (3) Bonul de lucru sau procesul-verbal va fi semnat de cele doua parti si se va pastra cate un exemplar pentru fiecare.


   (4) In cazul, in care lucrarea nu a putut fi efectuata, obiectivul va fi avizat cu ziua si ora la care se revine spre predare persoanei de contact sau se afiseaza.

ART. 39    

Prestarea activitatilor de dezinsectie, dezinfectie si deratizare se va executa astfel incat sa se realizeze:

a) continuitatea activitatii pe intreaga durata de desfasurare, cu respectarea prevederilor contractuale;

b) corectarea si adaptarea regimului de prestare a activitatii la cerintele beneficiarului;

c) controlul calitatii serviciului prestat;

d) tinerea la zi a documentelor cu privire la prestarea serviciului;

e) respectarea regulamentului serviciului de salubrizare aprobat de autoritatea administratiei publice locale, in conditiile legii;

f) prestarea activitatii pe baza principiilor de eficienta economica, avand ca obiectiv reducerea costurilor de prestare a serviciului;

Art. 40 Masuri de protectia muncii
Operatorul serviciului de salubritate are urmatoarele obligatii :

a) asigurarea timpului de lucru conform legislaţiei muncii;

b) asigurarea echipamentului de protectie si lucru pentru fiecare functie in parte, potrivit normativului in vigoare ;

c) asigurarea materialelor igienico-sanitare pentru fiecare functie in parte;

d) asigurarea controlului medical periodic al salariatilor;

e) asigurarearea dreptuilor prevazute prin contractul individual de munca in cazul accidentarilor sau de invaliditate;

IV. activitatea de colectare a cadavrelor de animale de pe domeniul public si predarea acestora unitatilor de ecarisaj

ART. 41
Obligatiile si raspunderile personalului operativ ale operatorilor sunt cuprinse in regulamentul serviciului.

ART. 42

Operatorul are permisiunea de a desfasura activitatile de colectare a cadavrelor animalelor de pe domeniul public si de predare a acestora unitatilor de ecarisaj, in conditiile legii, in municipiul Focsani.

ART. 43

Cadavrele de animale de pe domeniul public vor fi colectate si transportate in mijloace auto special amenajate si vor fi predate la unitatea de ecarisaj iar costurile legate de ridicarea şi predarea acestora către unităţile de ecarisaj vor fi suportate de unitatea administrativ teritorială conform art.13^1 alin.(2) din Ordonanţă De Urgenţă   Nr. 78 din 16 iunie 2000  privind regimul deşeurilor cu modificările şi completările ulterioare.

ART. 44

Prestarea activitatilor de colectare a cadavrelor animalelor de pe domeniul public si de predare a acestora unitatilor de ecarisaj se va executa astfel incat sa se realizeze:

a) continuitatea activitatii, indiferent de anotimp si conditiile meteo, cu respectarea prevederilor contractuale;

b) ridicarea cadavrelor de animale de pe domeniul public si predarea acestora unitatilor de ecarisaj in termen de opt ore de la anuntare;

c) corectarea si adaptarea regimului de prestare a activitatii la cerintele beneficiarilor;

d) controlul calitatii serviciului prestat;

e) tinerea la zi a documentelor cu privire la prestarea serviciului;

f) respectarea regulamentului serviciului de salubrizare aprobat de autoritatea administratiei publice locale, in conditiile legii;

g) prestarea activitatii pe baza principiilor de eficienta economica, avand ca obiectiv reducerea costurilor de prestare a serviciului;

h) asigurarea mijloacelor auto special amenajate si dotate pentru efectuarea unor astfel de transporturi, in intreaga arie administrativ-teritoriala incredintata;

i) indeplinirea indicatorilor de calitate a prestarii activitatii, specificati in regulamentul serviciului de salubrizare;

j) asigurarea, pe toata durata de executare a serviciului, de personal calificat si in numar suficient.

ART. 45 Masuri de protectia muncii
Operatorii serviciului de salubritate au urmatoarele obligatii :

a)  asigurarea timpului de lucru conform legislaţiei muncii ;

b) asigurarea echipamentului de protectie si lucru pentru fiecare functie in parte, potrivit normativului in vigoare ;

c) asigurarea materialelor igienico-sanitare pentru fiecare functie in parte;

d) asigurarea controlului medical periodic al salariatilor;

e) asigurarearea dreptuilor prevazute prin contractul individual de munca in cazul accidentarilor sau de invaliditate;

f) asigurarea curatirii si spalarii masinilor.

PRESEDINTE DE SEDINŢA

          Vasile Dobre 
                                                                                                                                                                                            

                                                                                            Contrasemnează,

                                                                               Secretarul Municipiului Focsani                   

                                                                                          Eduard – Marian Corhana
Municipiul Focşani 30.03.2010

